CELEX: 62021CN0772
Language: et
Date: 2021-12-14 00:00:00
Title: Kohtuasi C-772/21: Eelotsusetaotlus, mille on esitanud Lietuvos vyriausiasis administracinis teismas (Leedu) 14. detsembril 2021 – UAB „Brink’s Lithuania“ versus Lietuvos bankas

28.2.2022   
            
            
               ET
            
            
               Euroopa Liidu Teataja
            
            
               C 95/19
            
         
      Eelotsusetaotlus, mille on esitanud Lietuvos vyriausiasis administracinis teismas (Leedu) 14. detsembril 2021 – UAB „Brink’s Lithuania“versus Lietuvos bankas
      (Kohtuasi C-772/21)
      (2022/C 95/24)
      Kohtumenetluse keel: leedu
      
         Eelotsusetaotluse esitanud kohus
      
      Lietuvos vyriausiasis administracinis teismas
      
         Põhikohtuasja pooled
      
      
         Apellatsioonkaebuse esitaja ja kaebaja esimeses kohtuastmes: UAB „Brink’s Lithuania“
      
         Apellatsioonimenetluse teine pool ja vastustaja esimeses kohtuastmes: Lietuvos bankas
      
         Eelotsuse küsimused
      
      
                  1.
               
               
                  Kas otsuse EKP/2010/14 (1) artikli 6 lõiget 2 tuleb tõlgendada nii, et euro pangatähtede ringluskõlblikkuse automatiseeritud kontrolli teostav sularahakäitleja peab järgima selles sättes osundatud miinimumnõudeid?
               
            
                  2.
               
               
                  Kui otsuse EKP/2010/14 artikli 6 lõike 2 kohaselt on selles osundatud miinimumnõuded kohaldatavad ainult pangatähtede käitluse seadmete tootjatele (kuid mitte sularahakäitlejatele), siis kas otsuse EKP/2010/14 artikli 6 lõiget 2 koostoimes selle otsuse artikli 3 lõikega 5 tuleb tõlgendada nii, et sellega on vastuolus riigisisene õigusnorm, mille kohaselt on sularahakäitlejad kohustatud kõnealuseid miinimumnõudeid järgima?
               
            
                  3.
               
               
                  Kas euro pangatähtede ringluskõlblikkuse automatiseeritud kontrolli miinimumnõuded sularahatöötluses kasutatavatele seadmetele, võttes arvesse asjaolu, et need avaldatakse EKP veebilehel, on kooskõlas õiguskindluse põhimõttega ja ELTL artikli 297 lõikega 2 ning kas need on sularahakäitlejatele siduvad ja kas neile saab sularahakäitlejate vastu tugineda?
               
            
                  4.
               
               
                  Kas otsuse EKP/2010/14 artikli 6 lõige 2, mis näeb ette, et euro pangatähtede ringluskõlblikkuse automatiseeritud kontrolli miinimumnõuded avaldatakse EKP veebilehel ja neid muudetakse aeg-ajalt, on vastuolus õiguskindluse põhimõttega ja ELTL artikli 297 lõikega 2 ning on seetõttu kehtetu?
               
            
         (1)  Euroopa Keskpanga 16. septembri 2010. aasta otsuse 2010/597/EL euro pangatähtede ehtsuse ja ringluskõlblikkuse kontrolli ning taasringluse kohta (EKP/2010/14) (ELT 2010, L 267, lk 1).